**INFORMAČNÝ LIST K PREDMETU**

**DEJINY ŠTÁTU A PRÁVA NA SLOVENSKU I.**

**(externá forma štúdia)**

**Podmienky na absolvovanie predmetu**

1. účasť na seminároch, pre pripustenie študenta k skúške je potrebná min. 50% účasť na seminároch

**Skúška**

- Ústna skúška (2 otázky)

**Výsledky vzdelávania**

Výučbou v zimnom semestri aj v letnom semestri sa má študent prvého ročníka oboznámiť a osvojiť si dejiny štátu a práva na našom území od čias Veľkomoravskej ríše ako prvého štátneho celku až po rok 1945 po znovuobnovenie československej štátnosti v povojnovom období.

V rámci výučby v zimnom semestri študent získa poznatky o vývoji niektorých právnych inštitútov uhorského práva ako aj poznatky o sformovaní sa prvých štátnych útvarov na našom území. V týchto súvislostiach je mu predstavený právny systém, systém vzniku a formovania najvyšších orgánov štátu ako aj systém súdnictva. Pozornosť je ďalej zameraná na vytváranie a fungovanie systému verejnej miestnej správy.

V pokračujúcom letnom semestri dovtedy sledované ciele sa rozširujú do obdobia po revolučných rokov 1848-1849 s tým, že osobitná pozornosť je venovaná národnopolitickému pohybu Slovákov a to aj v rovine štátoprávnych predstáv a programov. Veľmi dôležitým je výklad právneho systému po Rakúsko-Uhorskom vyrovnaní na našom území, ktorý v jednotlivých právnych odvetviach sa stal základom a ovplyvňoval vývoj práva nielen po roku 1918, ale až do r. 1945 a po ňom. Ucelenou časťou v rámci tohto výkladu je obdobie Československej republiky do mníchovského i pomníchovského obdobia, domáce i zahraničné hnutie odporu počas 2. svetovej vojny, problematika vojnovej Slovenskej republiky.

**Odporúčaná literatúra**

Základná študijná literatúra:

1. MOSNÝ, P. - HUBENÁK, L.: Dejiny štátu a práva na Slovensku, Košice, 2005

Doplnková literatúra:

1. MALÝ, K. – SIVÁK, F.: Dejiny štátu a práva v Československu do r. 1918, Bratislava, 1992
2. HUBENÁK, L.: Právne dejiny Slovenska do roku 1918, Banská Bystrica, 2000
3. MOSNÝ, P.: Dejiny štátu a práva na Slovensku po r. 1918, Košice, 1997
4. ŠUTAJ, Š. – MOSNÝ, P. – OLEJNÍK, M. : Dekréty Edvarda Beneša v povojnovom Slovensku, SAV Spoločenskovedný ústav, Bratislava, 2002

**Stručná osnova predmetu**

1. Pramene práva – právna obyčaj v národných dejinách
2. Spoločensko-politický vývoj na Veľkej Morave, právo a právne pamiatky Veľkej Moravy
3. Spoločensko-politický vývoj v ranofeudálnom Uhorsku a v uhorskom štáte feudálnej rozdrobenosti.
4. Uhorská stavovská monarchia - štátna organizácia
5. Uhorská stavovská monarchia - právo a právne pamiatky
6. Štát na organizácia absolutistickej monarchie v Uhorsku
7. Právo absolutistickej monarchie v Uhorsku a jeho reformy. Policajný absolutizmus.
8. Spôsobilosť na práva a povinnosti a spôsobilosti na právne úkony podľa uhorského feudálneho práva (ľudský vek, zdravie, pohlavie, márnotratnosť, česť)
9. Spôsobilosť na práva a povinnosti a spôsobilosť na právne úkony podľa uhorského feudálneho práva (rodinný stav, náboženstvo, štátna príslušnosť, stavovská príslušnosť)
10. Donačná sústava, menšie regálne práva
11. Uhorské feudálne rodinné právo - rodinný nediel, pomer snúbenecký
12. Uhorské feudálne rodinné právo - príbuzenstvo a manželstvo
13. Uhorské feudálne rodinné právo – pomery rodičov a detí